Burkina Faso ta sanya sammacin kasa da kasa kan Campaore | Labarai | DW | 21.12.2015
Burkina Faso ta sanya sammacin kasa da kasa kan Campaore
Shugaba Campaore da juyin juya hali a Burkina Faso ya yi awon gaba da mulkinsa a yanzu sammacin kasa da kasa ya hau kansa.
Kasar Burkina Faso ta gabatar da takardar sammaci ta kasa da kasa wacce ke bukatar a kama tubabben shugaban kasar Blaise Compaore, a kamun da ke da alaka da kisan tsohon shugaban kasar Thomas Sankara kamar yadda majiyar shari'a ta fada wa kamfanin dillancin labaran Reuters a ranar Litinin din nan.
Lauya da ke bangaren iyalan tsohon shugaban kasar ta Burkina Faso Thomas Sankara wato Prosper Farama, ya tabbatarwa da kamfanin dillancin labaran Reuters wannan labari inda ya ce an sanya takardar sammacin ne ta kasa da kasa a kan shugaba Campaore a cewar alkali mai bincike.
Muhimman kalmomi Blaise Campaore, Burkina Faso, Thomas Sankara, Sammaci